
O spomenutim Ćozinim istinama, reći ću vam nešto istinitije. Najprije, 
brojka od 37 članova u gradu Zadru nije točna. Ona je daleko veća i kreće 
se od 150 do 250 članova, od dana utemeljenja stranke. Velim ,od, do“, 
jer točan broj se u Zadru ne zna i to sve, opet, zaslugom g. Ćoze i nje- 
govih predhodnika koji nisu nikada ažurirali evidenciju, već su se samo 
međusobno svađali, što je i rezultiralo katastrofalni poraz na prošlim i 
pretprošlim izborima. 


O katarzi i rasulu zadarskih Pravaša, u ovom trenutku, ne može se govo- 
riti u množini, već samo o nekolicini nezadovoljnika koji su kroz cijelo 
vrijeme, od kada su u stranci, samo rovarili pa su tako i dobili prefiks ma- 
stadontski. 


I još nešto. Prebjegli zadarski pravaši žele se javnosti prikazati kao nezado- 
voljnici s politikom g. Đapića pa da zbog toga, tobože, odlaze iz stranke, 
a nikako da priznaju da ih je Glavni stan raspustio. Oni, dakle, iz stranke 
odlaze kao ,ožalošćena porodica“, a ne dragovoljno. Primjerice, zašto to 
nisu učinili prije Đapićeve intervencije? 


Bilo kako bilo, bjegunci su, možda i nesvjesno, stranci HSP-a samo po- 
mogli, pa im za taj čin i od moje strane veliko HVALA, jer će se stranka, 
poslije njihovog odlaska, toliko ojačati i očistiti od mastodonata i onih 


drugih da će biti čistija od Gabeličine, tvz. HČSP. 


Nadodajmo k ovomu još da će se ,čista“ toliko usrećiti s Đapićevim otpa- 
cima s kojima će se u dogledno vrijeme, sasvim sigurno, toliko očistiti da 
će izgubiti i već postojeći svoj atributski pridjev ,čista“. 


P. S. Da, skoro da sam zaboravio komentirati izjavu ,doseljenika“ kako će 
oni primiti u HSP sve one iz SDP-a. Daj Bože da se to dogodi, jer kažu 
mi kršćanski mudraci: Istrgnuti sotoni iz ralja samo jednu dušu, piše ti 
se kao da si spasio cijeli svijet. I još jedna otpadnička ironija. Kažu da su 
oni ujedinitelji svih pravaša, a odlaze tamo gdje se raspad već dogodio 
(Gaboličin ulazak, pa izlazak iz SDP-a). Hrvati nikako da se oslobode 
Zvonimirove kletve! 

ŠOKANTNO PISMO DIJELA ŽUPNIKA ŠIBENSKE BISKUPIJE 
msgr. JOSIP BOZANIĆU 


Piše: Damir ŠARAC 
Slobodna Dalmacija, 3. ožujka 2000. g. 


NA VLAST STE DOVELI LJEVIČARE KOJI ĆE 
SRUŠITI SVE NAŠE SVETINJE 


— ——— 7 


Faksovi župnih ureda u splitsko - makarskoj nadbiskupiji posljednjih su 
dana preplavljeni šokantnim pismom kojega su zagrebačkom nadbiskupu 
i metropolitu msgr. Josipu Bozaniću uputili župnici ražinskog dekana- 
ta! To je pismo inače počelo kružiti još 12. siječnja, a tek je sada široj jav- 
nosti postalo dostupno. 


U toj poruci, koju je naša redakcija dobila posredstvom jednog splitskog 
svećenika zaprepaštenog njezinim sadržajem, svećenici tog dekanata, u 
koji spadaju župe Ražine, Vrpolje, Ljubitovica, Boraja, Jadrtovac, Danilo, 
Bristvica i Blizna, msgr. Bozanića izravno optužuju da je svojim stavovi- 
ma, izjavama, nedorečenosti i politikanstvom narušio kontinuitet slavnih 
zagrebačkih nadpastira, te ga se proglašava krivcem za ponovni dolazak 
komunističke, odnosno ateističke opcije na vlasti! 


Među, ostalim u pismu stoji kako se već duže vrijeme, odnosno od prva 
Bozanićeva javnog nastupa o grešnim strukturama, čulo i govorilo iz usta 
komunista i drugih oporbenjaka kako je nadbiskup glavnog hrvatskog 


grada na njihovoj strani, budući da isto govore i isto razmišljaju. 


Istjerao vuka 


- Nadbiskup Bozanić postao je znak oporbe, u političkom smi- 
slu, što je zasjenilo njegovu biskupsku službu, te vjernike zbunilo 
i dezorijentiralo - navode župnici konstatirajući kako se on nije 
jasno ogradio od govorkanja, pisanja i podmetanja, pa se dobio 
dojam istinitosti tih navoda, te nastavljaju: 

- Prema onome što se moglo čuti od vas u raznim prigodama, od- 
nosno ono što se govori i što sada pišu novine, vi ste dali «žmi- 
gavac» lijevo, za koaliciju SDP - HSLS, dakle ateističku opciju, 
koja niječe i ruši «vjerničke svetinje», što je vidljivo iz njihova 
nazora na svijet i njihova programa, a da se ne govori o njihovoj 
nedavnoj prošlosti čiji su oni sljednici - i recidivi. 


Hrvatski sabor ovakvom lijevom većinom moći će bez ikakvih teškoća 
donositi zakone o pobačaju, eutanaziji i druge koji se direktno protive ka- 
toličkom moralu i etici, predviđaju župnici, postavljajući msgr. Bozaniću 
pitanje je li svjestan tih «svetih» struktura. 


Dalje slijedi zaključak kako nadbiskup nema profetskog duha, jer je tjera- 


jući lisicu istjerao vuka, koji na kraju ni njega samog neće poštedjeti. 


- Jeste li se zapitali što će poslije konstituiranja novog komuni- 
stičkog Sabora isplivati na površinu? Sav bezbožni i nemoralni 
talog stare komunističke ideologije (oficiri, udbaši, Jugoslaveni, 
ateisti, frustrirani umišljenici) čiji je neprijatelj Katolička crkva. 
Već gledamo: šepire se razni tipovi amoralnog ponašanja, za njih 
je nastupio njihov čas, čas tame, i oni to ne skrivaju (...) Pret- 
postavljate li kako će ove promjene odjeknuti u školama, gdje je 
odreda ostao komunistički kadar. 


Da uostalom vaši glasnogovornici Bono Šagi (na HKR-u javno hva- 
li komuniste i njihovu pobjedu, a da ne govorimo o pisanju u «Kani») 
Grubišić, Vuco i slični, već su davno kazali da vjeronauk u školama nije 
potreban, što ateističkoj vlasti olakšava posao. Vraćamo li se ovo u 1945. 
godinu zahvaljujući i vašoj neodlučnosti i nejasnoći u stavovima, te ne 
snalaženju u politici, gdje ste svako malo nešto htjeli, a još više peeljali. 


Slijedi dio u kojem župnici ražinskog dekanata iznose činjenice u kojima 
neizravno u čitav slučaj miješaju i svog ordinarija, msgr. Antu Ivasa. Na- 
ime, kako je u Hrvatskoj biskupskoj konferenciji, kojoj je Bozanić na čelu, 
došlo do distanciranja i podjela, što su mogli doznati samo od nekog tko 
je nazočan na sjednicama hrvatskog episkopata. 

Svjedok našeg vremena 


Podijeljeni biskupi 


- Poznato vam je kako se drugi hrvatski biskupi u važnim pita- 
njima s vama ne slažu. I oni su zabrinuti, što se može zaključiti iz 
njihovih reakcija, premda su jako obzirni, jer im je stalo do općeg 
dobra Crkve u Hrvata. S vama se teško surađuje, ne podnosite 
tuđa mišljenja i prijedloge. Uvijek mora biti kako vi zamislite i 
zaključite. Ako ste za demokraciju, kakvim se prikazujete, gdje 
su suradnja i dijalog s kolegama iz hrvatskog episkopata? Vaša 
isključivost distanciranje i podjela u HBK, što ima dalekosežne 


posljedice (...) 


Na dobrom smo putu da ono što nije uspjelo komunističkoj diktaturi, us- 
pije SDP-u, sad stvarno u ime naroda, jer su na izborima dobili njegov 
mandat, a zahvaljujući i predsjedniku HBK Josipu Bozaniću, nadbiskupu 
zagrebačkom - stoji u pismu, a potom slijedi zaključak kako namjera tog 
pisma nije poticati pisanje o politici, strankama, vlasti!? 


Prema njima msgr. Bozanić je «kriv» i stoga što su vjernici njegove dije- 
zece dali najviše glasova pobjedničkoj lijevoj koaliciji. 


- Jeste li svjesni da ste vi trebali biti nasljednik najsvjetlijih hrvat- 
skih sinova na nadbiskupskoj stolici časnih i svetih nadbiskupa 
Stepinca, Šepera i Kuharića. Što bi sada rekao blaženi Alojzije 
Stepinac koji je jednako dizao glas protiv fašizma i komunizma 
(...) Novac što nam ga je dodijelila hrvatska Vlada prema Eko- 
nomskom ugovoru sa Svetom Stolicom, više nam ne treba (...) 


Judini srebrnjaci 


- Ne želimo Judine srebrnjake. Eto ih vama! Te nas, preuzvišeni, 
misli i neizvjesnost Crkve i naroda muče. Hejeli smo vam to reći: 
iskreno, otvoreno i oštro. Vi još ne osjećate što mi u lokalnim 
sredinama doživljavamo i što nam se tek sprema... Svjesni smo 
kako smo opet «ostatak», kojem ne pada ni na kraj pameti da se 
vrati «egipatskim loncima». Ni po koju cijenu! «Gospodin je 
pastir moj... zla se ne bojim >. Pozdravljaju vas župnici ražinskog 
dekanata iz šibenske biskupije. 


sišli 

Na žalost, na dopisu koji smo dobili, imena župnika nisu vidljiva, no do- 
znali smo kako su članovi ovog dekanata don Tomislav Puljić, dekan i 
ražinski župnik, don Stipe Perkov, vrpoljski župnik, don Joso Pavić, 
župnik Ljubitovice i Boraje, don Branko Tomašić, Jadrtovca, fra Ne- 
ven Pavlinušić, župnik Danila, fra Ante Šilović, Bristvice, i fra Ferdo 
Jukić, župnik Blizne. 


Račanov lik 


O predsjedniku Vlade: Što reći o moralnom liku pobjedničke koalicije ivici 
Račanu, koji je od djetinjstva komunist i ateist, čime se i hvali. Nemoralnom 
potvrđuje i svoju marksističku teoriju, jer je do sada promijenio nekoliko 
žena (tri!) i da se dodvori mladima, veli da je pušio marihuanu, što je pora- 
zno kad znamo koliko je mladih u Hrvatskoj ovisno o drogi. Sad u našem 
novom premijeru imaju «idealan > primjer, saveznika i utjehu. 


Biskup bez odgovora 


Komentar šibenskog biskupa msgr. Ante Ivasa na pismo njegovih sve- 
ćenika potražili smo tijekom održavanja Svećeničkog vijeća, pa nam on 
osobno nije mogao odgovoriti. No, generalni vikar don Dominik Škve- 
rin nam je kazao: 


- Biskup iza pisma ne stoji i ne vjerujem da će pristati na ikakve 
odgovore! 


Strah od komunista 


Nakon izbora 1990. godine stvarala se atmosfera u kojoj je krenuo proces 
prihvaćanja Crkve, vjerskog života i sakramenata nakon duge ateističke 
indoktrinacije. Ići u crkvu više nije bilo nazadno, negativno. Crkva se, za- 
hvaljujući pozitivnim političkim i društvenim kretanjima, emancipirala i 
mogla je slobodno i ravnopravno djelovati u Hrvatskoj. Bile su pale mno- 
ge predrasude, što se moglo vidjeti i po broju vjernika u našim crkvama. 
Nestao je i komunistički strah, pa se broj vjernika utrostručio. Svećenici 
su imali odriješene ruke i društvenu potporu. S dolaskom nove vlasti svi ti 
pozitivni pomaci dovedeni su u pitanje, zaključuju župnici. 


adja, 


Ivo MATANOVIĆ - Zadar 
objavljeno u Slobodnoj Dalmaciji i Narodnom listu 


ŠTO JE DALMATINCIMA «DALMATINSTVO» (2) 
(IMAT SRCE LAVA) 


Upravo iščitavam tekst - anketu iz Slobodne, dvoje Splićana - gospodina 
Mr Damira Pilića i g. Mr. Suzane Kunac koji, po ne znam koji puta, 
pokušavaju Zadranima podmetnuti svoje «kukavičje jaje» i to sve, opet, 
potkrijepiti sa nekom visokom stručnošću. Da ne bi zamarao čitatelje, 
moram odmah reći da i ova anketa nema nikakve veze sa stručnošću, jer 
je rađena na vrlo malom uzorku. Dakako odabranih građana - ukoliko su 
uopće odabrani, jer sve više implicira na izmišljotinu koja naručiteljima 
ankete treba poslužiti za političke svrhe. U ovom slučaju treba pripremiti 
«raju» za skorašnje izbore. 


Prije nego nešto preciznije rečem o podmetnutoj anketi, koja graniči sa 
znanstvenom fantastikom, citirat ću još jednom, dijalektički dobro sroče- 
nu političku « mućkijadu» a ona glasi: 


«Suvremeno dalmatinstvo» se najzornije ogleda u snažnom osjećaju re- 
gionalne pripadnosti, kao u gotovo ljubavnom odnosu prema zavičaju, pri 
čemu postoji jasna svijest da je «dalmatinstvo» samo dio šireg mediteran- 
skog mozaika koji ima svoju tradiciju, mentalitet i temperament». 


Za neuko ili polupismeno stanovništvo sasvim dovoljno da nasjedne ovoj 
umilnoj političkoj floskuli - ako bi se i radilo o stvarnoj provedenoj anketi. 
Međutim, kad se nešto radi po narudžbi, onda ne treba puno mudrovati. 
Malo mašte i evo vam ankete kakvu si samo poželjeti možete. 


Uvodno o anketarima, ovog puta, samo toliko, ao Dalmatincima, dalma- 
tinstvu, regijama, regionalnosti i sl. mislim da treba nešto više egzaktnijeg 
reći. U prvom redu da su današnji Južni Hrvati preuzeli ime od jednog 
Ilirskog plemena koje se je zvalo Delmati i po kojem je tek 812. g. naše ere 
po ovom plemstvu, današnja Južna Hrvatska dobila ime Dalmacija. Dakle 


audia 


